চাঁপাইনবাবগঞ্জ প্রতিনিধি :আজ বুধবার সকালে চাঁপাইনবাবগঞ্জে এক ভয়াবহ সড়ক দূর্ঘটনায় সাহেরা খাতুন (৫৮) নামে এক বৃদ্ধা নিহত ও ৬২জন আহত হয়। আহতদের মধ্যে ১২জনকে আশংকাজনক অবস্থায় রাজশাহী মেডিকেল কলেজ হাসপাতালে ভর্তি করা হয়েছে। জানাগেছে, সকাল ৭টার দিকে চাঁপাইনবাবগঞ্জ-সোনামসজিদ মহাসড়কের বারঘরিয়া চামাগ্রাম নামক স্থানে ঢাকা কোচ  দূরদূরান্ত পরিবহনের সাথে স্থানীয় একটি মিনিবাসের মুখোমুখি সংঘর্ষ হয়। এতে উভয় বাসের ৬২জন যাত্রী আহত হয়। পরে আহতদের মধ্যে মিনিবাস যাত্রী সাহেরা খাতুনকে হাসপাতালে নেয়ার পথে মারা যান। আহতদের মধ্যে ১২জনকে আশংকাজনক অবস্থায় রাজশাহী মেডিকেল কলেজ হাসপাতালে এবং অনআন্যদের স্তানীয় হাসপাতালসহ বিভিন্ন কিনিকে ভর্তি করা হয়। ঢাকা কোচের ধাক্কায় মিনিবাসটি দুমরে-মুচরে যায়।